ประจำเดือนมาวันที่13-20ก.ค. วันที่23ก.ค.ถุงยางขาดมีการทานยาคุมฉุกเฉินเรียบร้อยเเล้ว เเละในวันที่4ส.ค.มีเพศสัมพันธ์เเละถุงยางขาดมีการทานยาคุมฉุกเฉินเรียบร้อยเเล้ว วันนี้มีเลือกออกมานี่เป็นผลข้างเคียงของยาคุมหรือประจำเดือนคะ
สวัสดีค่ะเค้ก กี้.การมีเลือดออกจากช่องคลอดที่ไม่ใช่ประจำเดือนอาจเกิดจากผลข้างเคียงของยาคุมฉุกเฉินได้ ประจำเดือนปกติจะมาประมาณ 22-35 วันนับจากครั้งก่อน จึงอาจจะเป็นเลือดประจำเดือนได้เช่นกันยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วันอาจซื้อชุดตรวจการตั้งครรภ์มาตรวจเองเบื้องต้น หรืออาจลองตรวจตอนที่เลือดหยุดไหลแล้วก็ได้ ให้ผลบวกได้ 10-14 วันนับจากวันที่มีการปฏิสนธิถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก